* **Αναγεννησιακή Τοσκάνη - Cinque Terre 6 μέρες 05-10/08/23. Αεροπορικώς**

**1η Μέρα | Θεσσαλονίκη – Μπολόνια - Μοντεκατίνι.**

Συγκέντρωση νωρίς το πρωί στο αεροδρόμιο ΄΄Μακεδονία’’ για την απευθείας πτήση μας στη Μπολόνια. Άφιξη και αναχώρηση για το κέντρο της πόλης, ελεύθερος χρόνος για καφέ και ψώνια. Το μεσημέρι θα ακολουθήσει ξενάγηση. Το πανεπιστήμιο της Μπολόνιας είναι το παλαιότερο της Ευρώπης (επίσημα από το 1088). Είναι γνωστή για τους πύργους και τις στοές της. Θα θαυμάσουμε τη μακρύτερη στοά στον κόσμο του San Luca, μήκους 3,7 χιλιομέτρων με 666 καμάρες. Στο κέντρο της πόλης δεσπόζουν δύο πύργοι: ο μεγαλύτερος είναι ο πύργος του Asineli (102 μέτρα ύψος) και ο μικρότερος του Garisenda (49 μέτρα ύψος). Θα περπατήσουμε το ιστορικό της κέντρο που είναι το μεγαλύτερο της Ευρώπης μετά της Βενετίας και παραμένει καλοδιατηρημένο χάρη στην προσεκτική πολιτική ανακαίνισης και διατήρησης. Ελεύθερος χρόνος και στη συνέχεια θα αναχωρήσουμε για το Μοντεκατίνι. Άφιξη και τακτοποίηση στα δωμάτια μας.

**2η Μέρα | Μοντεκατίνι – Φλωρεντία – Ξενάγηση πόλης.**

Πρωινό και αναχώρηση για την Φλωρεντία. Άφιξη και ακολουθεί ξενάγησή στη γενέτειρα της ιταλικής Αναγέννησης που είναι γνωστή για τις καλές τέχνες και την αρχιτεκτονική. Θα δούμε την εκκλησία του Τίμιου Σταυρού, την Σάντα Κρότσε, την πιο εντυπωσιακή εκκλησία της Φλωρεντίας και τόπος ταφής 270 επιφανών Φλωρεντίνων, ανάμεσα στους οποίος ο Γαλιλαίος, ο Μιχαήλ Άγγελος και ο Μακιαβέλι. Θα θαυμάσουμε την γέφυρα Πόντε Βέκιο, με τα σπίτια και τα μαγαζάκια που μοιάζουν να αιωρούνται πάνω από το ποτάμι, μια από τις πιο χαρακτηριστικές εικόνες της Φλωρεντίας. Στην Πιάτσα ντε λα Σινιορία θα δούμε το Παλάτσο Βέκιο, έδρα της τοπικής κυβέρνησης επί επτακόσια χρόνια, στο οποίο σήμερα φιλοξενούνται αξιόλογα έργα γλυπτικής και θα φτάσουμε στην Πιάτσα Σαν Τζιοβάνι, όπου βρίσκεται ο τρίτος μεγαλύτερος καθεδρικός ναός στην Ευρώπη, η Σάντα Μαρία Ντελ Φιόρε, με τον περίφημο τρούλο του Μπρουνελέσκι, σήμα κατατεθέν της πόλης. Ελεύθερος χρόνος στο κέντρο της πόλης.

**3η Μέρα | Μοντεκατίνι – Σιένα – Σαν Τζιμινιάνο.**

Πρωινό και στη συνέχεια θα αναχωρήσουμε για την πόλη-μουσείο, η Σιένα. Η πόλη είναι μοιρασμένη σε δεκαεπτά “Contrada” (γειτονιές) και η κάθε μια από αυτές έχει το όνομα ενός ζώου ή κάποιου αντικειμένου. Η κουκλίστικη αυτή επαρχιακή πόλη έχει μια αύρα αλλοτινής εποχής που οφείλεται εξ΄ ολοκλήρου στην αρχιτεκτονική της που έχει διατηρηθεί ανέπαφη! Ελεύθερος χρόνος και συνεχίζουμε για το Σαν Τζιμιανο. Το Σαν Τζιμιανο βρίσκετε στην αμπελοοινικη ζωνη της Τοσκανης. Το πανέμορφο αυτό μεσαιωνικό χωριό είναι Μνημείο Παγκόσμιας Πολιτιστικής Κληρονομιάς από την Unesco. Οι μεσαιωνικοί πύργοι είναι το σήμα κατατεθέν της Σαν Τζιμινιάνο. Η πόλη αναπτύχθηκε πολύ από τον Μεσαίωνα και μετά λόγω των εύφορων λόφων της περιοχής . Σημαντικό ρόλο έπαιξε και το γεγονός πως αποτελούσε στάση των καθολικών προσκυνητών κατά τη διάρκεια του ταξιδιού τους προς τη Ρώμη. Ελεύθερος χρόνος και επιστροφή στο ξενοδοχείο μας στο Μοντεκατίνι.

**4η Μέρα | Μοντεκατίνι – Cinque Terre – Λούκα.**

Πρωινό και αναχώρηση προαιρετικά για τα διάσημα χωριά Cinque Terre που βρίσκονται σκαρφαλωμένα στα απόκρημνα βράχια της νότιας ιταλικής Ριβιέρα. Η περιοχή αποτελεί μία από τις ομορφότερες της δυτικής Ιταλίας και έχει ανακηρυχθεί από την UNESCO μνημείο παγκόσμιας πολιτιστικής κληρονομιάς. Θα τα επισκεφτούμε σε μια μοναδική κρουαζιέρα και θα θαυμάσουμε τα μοναδικά χωριά Riomaggiore, Manarola και Monterosso, όπου θα έχουμε ελεύθερο χρόνο για γεύμα. Στη συνέχεια θα επισκεφθούμε το χωριό Vernazza που είναι ίσως το ωραιότερο χωριό της περιοχής και θα έχουμε την ευκαιρία να περιηγηθούμε στα όμορφα δρομάκια και να καταλήξουμε στα ερείπια του κάστρου με θέα που κόβει την ανάσα. Τέλος, θα επισκεφθούμε το Porto Venere κτισμένο στην άκρη της ιταλικής Ριβιέρας πάνω σε βραχώδη χερσόνησο. Μετά το τέλος της κρουαζιέρας θα αναχωρήσουμε για την Μεσαιωνική Λούκα, μια από τις πιο γραφικές μεσαιωνικές πόλεις της Ευρώπης. Η πόλη είναι χτισμένη από τους Ετρούσκους και περιβάλλεται από ένα εξαιρετικό τείχος με τάφρο του 16ου αιώνα και βρίσκεται στο κέντρο της σύγχρονης πόλης. Η Πιάτσα Σαν Μικέλε με την ομώνυμη εκκλησία του 1070, το Ντουόμο, το Ανάκτορο Ντε λα Προβίντσια είναι εντυπωσιακά. Ελεύθερος χρόνος για δείπνο στη κεντρική πλατεία Όκταγκον με πλανώδιους μουσικούς και παραδοσιακά ιταλικά εστιατόρια. Το βράδυ θα επιστρέψουμε στο ξενοδοχείο μας.

**5η Μέρα | Μοντεκατίνι – Πίζα – Μιλάνο.**

Πρωινό και αναχώρηση για την ιστορική πόλη της Πίζας. Στην περιήγησή μας θα δούμε μέσα στο «Πεδίο των Θαυμάτων» τον ξακουστό Κεκλιμένο Πύργο της Πίζας, το καμπαναριό του Καθεδρικού Ναού, το Βαπτιστήριο και το μνημειακό κοιμητήριο Κάμπο Σάντο. Στη συνέχεια θα αναχωρήσουμε για το Μιλάνο. Άφιξη και τακτοποίηση στα δωμάτια μας. Ελεύθερος χρόνος το βράδυ για μια πρώτη γνωριμία με την πόλη πάντα με την συνοδεία του αρχηγού μας.

**6η Μέρα | Μιλάνο – Βενετία - Πτήση επιστροφής.**

Πρωινό και ελεύθερος χρόνος για τα τελευταία μας ψώνια. Στη συνέχεια θα αναχωρήσουμε για το αεροδρόμιο του Τρεβίζο για την πτήση της επιστροφής.

**Σημείωση: Η 1η & η 3η μέρα θα είναι με ημιδιατροφή.**

|  |  |  |  |  |  |  |
| --- | --- | --- | --- | --- | --- | --- |
| **Αναγεννησιακή Τοσκάνη - Cinque Terre 6 μέρες** | | | | **Αναχώρηση: 05/08 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί** | **Επιβ. Μονόκλινου** | **Γενικές Πληροφορίες** |
| Μοντεκατίνι: Tamerici | 4\* | Πρωινό | Early booking τιμή: 495€ (Η τιμή ισχύει για τις πρώτες 10 θέσεις) Κανονική τιμή: 565€ | Early booking τιμή: 445€ (Η τιμή ισχύει για τις πρώτες 10 θέσεις) Κανονική τιμή: 475€ | 195€ | Πτήσεις με Ryanair: Θεσσαλονίκη - Μπολόνια: 05:50 - 06:50 Βενετία (Τρεβίζο) - Θεσσαλονίκη: 21:35 - 00:25 |
| Μιλάνο: Leonardo City Center | 4\* | Πρωινό |
| **Στη τιμή περιλαμβάνονται:** Αεροπορικά με Ryanair: Μια αποσκευή 10Kg. με ροδάκια (55x40x20 εκ.) και μια μικρή προσωπική χειραποσκευή 5Kg. (40x20x25 εκ.). Πρωινό στον χώρο των ξενοδοχείων καθημερινά. Πέντε (5) διανυκτερεύσεις στα ξενοδοχεία που αναγράφονται αναλυτικά στον τιμοκατάλογο μας. Μετακινήσεις, ξεναγήσεις & εκδρομές με πολυτελή κλιματιζόμενα λεωφορεία, σύμφωνα με το παραπάνω πρόγραμμα. Έλληνας έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης. **Δεν περιλαμβάνονται:** Φόροι αεροδρομίων και επίναυλος καυσίμων: 165€ κατά άτομο. Δημοτικοί φόροι ξενοδοχείων: 25€ κατά άτομο. Check points: 25€ κατά άτομο. Προαιρετική κρουαζιέρα στα χωριά Cinque Terre: 45€ κατά άτομο. Είσοδοι σε μουσεία , πάρκα . Ότι δεν αναφέρεται στο αναλυτικό μας πρόγραμμα. Αυτό δεν αναφέρεται στο πρόγραμμα. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. | | | | | | |
|